ตามคาด! ตลท.จับ UKEM ติด “แคชบาลานซ์” พ่วงขยายเวลา 7UP – 7UP-W4
ตลท.จับ UKEM ติด “แคชบาลานซ์” หลังราคาพุ่งแรง เริ่ม 4 ส.ค. – 24 ส.ค. 64 พร้อมพ่วงขยายเวลา 7UP - 7UP-W4
3 ส.ค. 2564

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ประกาศให้บริษัท ยูเนี่ยน ปิโตรเคมีคอล จำกัด (มหาชน) หรือ UKEM เป็นหลักทรัพย์ที่มีระดับราคาและปริมาณการซื้อขายเปลี่ยนแปลงไปมากจากช่วงก่อนหน้า และอยู่ระหว่างบริษัทชี้แจงข้อมูล (Trading Alert List)
พร้อมทั้งประกาศให้ UKEM เป็นหลักทรัพย์ที่เข้าข่ายมาตรการกำกับการซื้อขาย (Cash Balance) ระดับ 1 โดยมีผลตั้งแต่ 4 ส.ค. 64 – 24 ส.ค. 64
อีกทั้งประกาศขยายช่วงดำเนินการบริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP และใบสำคัญแสดงสิทธิในการจองซื้อหุ้นสามัญ ของบริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) ครั้งที่ 4 ที่ได้เข้าข่ายเป็นหลักทรัพย์ห้ามคำนวณวงเงินซื้อขาย และ Cash Balance ระดับ 2 โดยมีผลวันที่ 4 ส.ค. 64 – 24 ส.ค. 64